Deur #nasieinspirasie 'n klein vonk kan 'n groot woud laat brand November 25, 2016
Dit is lekker om 'n film heel eerste te kan gaan kyk.
Vir die mediavoorskou van Sneeukoningin 2 kon ek en my hele gesin,
met vergunning, saamgaan omdat dit 'n familiefliek is.
Ons het 'n hele "VIP Cine" vir onsself gehad en
het elke oomblik daarvan geniet - veral die uitskopstoele!
Daar is 'n klomp opwindende "close call chases" en naby naelbyt oomblikke en heelwat verskuilde pappa-en-mamma-grappies wat ouers regdeur geinteresseerd hou. Daar is mooi kleurgebruik en detail in die animasie. Dit lyk baie realisties. Die film is oorvertaal maar alle dialoog pas perfek in en is vermaaklik.
Orm skryf 'n briefie aan Gerda, waar hy die waarheid baie strek, sy ken hom goed en volg eerder haar eie intuisie. Skuld en probleme volg hom en hy moet die gevolge van sy besluite in die gesig staar.
Soos Pinnochio van ouds kry Orm ook 'n snaakse reaksie op sy leuens...
Die film wys dat leuens baie seermaak.
Sy uitkoms lei tot groot avonture met die hulp van sy vriende en oulike klein gediertetjies.
Dit is 'n opbouende fliek, vol verrassings en lessies, wat die hele gesin sal geniet van begin tot einde.
Elke keuse van waarheid of leuen het nagevolge. Die Waarheid maak jou vry en die eerste een sonder fout mag die eerste klip gooi.
In fliekteaters 25 November 2016